Talofa \_\_\_\_\_\_\_\_\_\_

O a'oga o nofoaga lelei mo le a'oa'oina ma o lo'o iai i tagata uma aiā tatau mo le saogalemu ma se siomaga maloloina lelei mo le a'oa'oina. E avea foi a'oga ma nofoaga o galuega, ma e tatau foi i le aufaigaluega a le a'oga ona galulue i se siomaga latou te lē lagonaina ai le fa'amata'uina pe ua lē saogalemu

I le Kuata 3, 2022, o le Fuafuaga (Scheme) Poloaiga o le saogalemu a le Vaipanoa i le A'oga o le a fa'agaoioia i a'oga uma i Victoria. O lenei Fuafuaga o le a fa'ataga ai pulea'oga ma isi tagata e iai le pule e faia ai ni poloaiga fa'aauau pe fa'anatinati mo le saogalemu a le vaipanoa i le a'oga e fa'apea ona fa'ao'o atu ai ni tapula'a i isi matua, tausitama po'o isi tagata matutua latou e faia ni amioga lamatia, fa'asauā po'o ni auala fa'amata'u fa'asaga i le aufaigaluega, tamaiti a'oga po'o isi e i le vaipanoa o le a'oga. Kiliki [i'inei](https://www.vic.gov.au/school-community-safety-orders) mo nisi fa'amatalaga e tusa ai ma le Fuafuaga, e aofia ai ma se [vitiō](https://vimeo.com/723185699/0195aac2e2) pu'upu'u e saunia ai se va'aiga aoao o le Fuafuaga.

Ua saunia e lenei Fuafuaga ni vala o puipuiga mo tagata atonu o i lalo o se isi poloaiga ma lo latou alo. O se fa'ata'ita'iga, a'o le'i fa'ao'oina atu se poloaiga fa'aauau mo le saogalemu a le vaipanoa i le a'oga, e tatau i le tagata e iai le pule ona manatunatu i le tali mai a le tagata i le fa'aaliga o le fa'ao'oina o se poloaiga ma pe fa'apefea i le poloaiga ona ono a'afia ai lo latou alo. Fa'ato'ā mafai ona fa'ao'o atu Poloaiga o se la'asaga mulimuli pe afai o le toe avanoa lea o taofiofiga e taulima ai le amioga. Ina ia faitau atili e tusa ai ma puipuiga ua saunia i totonu o le fuafuaga mo matua, tausitama ma isi tagata matutua atonu o lo'o i lalo o se poloaiga, (e aofia ai fa'amatalaga i apili ma aiā tatau), alu atu i le [uepesaite a le Matagaluega.](https://www.vic.gov.au/school-community-safety-orders)

O tagata uma i le a'oga, ae maise lava le aufaigaluega ma matua/tausitama, e faisao i le faia o le a'oga o se nofoaga lelei mo a'oa'oga ma galuega. O [Amioga Fa'aaloalo i totonu o le Tulafono a le A'oga mo le Vaipanoa](https://www.education.vic.gov.au/Pages/Respectful-Behaviours-within-the-School-Community-Policy.aspx) ua fa'aauivi mai ai vaega fai fa'atasi a matua, tausitama ma le aufaigaluega a le a'oga i le fafauina o se siomaga lelei mo le a'oa'oina.

O la tatou sini tutusa o le fesoasoani lea i a'oa'oga a lou alo. Ina ia faia lenei mea, matou te talosaga atu ai fa'apea, o fa'amatalaga ma faitioga e tu'uina mai ia atia'e ma ia fa'aaloalo. E fa'amanatu atu i matua ia mulimuli i tulafono a le a'oga i faitioga po'o le auala e fai ai po'o le [Tulafono o Faitioga a le Matagaluega](https://www2.education.vic.gov.au/pal/complaints/policy) pe afai e te manao e lagā so'o se fa'amatalaga e fa'ao'o mai ia atia'e ma fa'aaloalo.

E mafai ona e maua [Amioga Fa'aaloalo i totonu o le Tulafono a le A'oga mo le Vaipanoa](https://www.education.vic.gov.au/Pages/Respectful-Behaviours-within-the-School-Community-Policy.aspx) ma isi punao'a e atia'e ai se faiā lelei ma le vaipanoa i la tatou a'oga [i'inei](https://www.vic.gov.au/building-positive-relationship-your-childs-school).

[insert Principal’s name and contact details].